b'\n_START_ARTICLE_\nJ\xc3\xa4\xc3\xa4kiekon European Trophy\n_START_SECTION_\nTurnauksen rakenne\n_START_PARAGRAPH_\nEuropean Trophyyn osallistui ensimm\xc3\xa4isen\xc3\xa4 vuotena 18 joukkuetta, jotka oli jaettu kahteen yhdeks\xc3\xa4n joukkueen lohkoon, Central Divisioniin ja Capital Divisioniin. Molemmista lohkoista kahdeksan parasta p\xc3\xa4\xc3\xa4si pudotuspeleihin. Turnaus pelattiin elo-syyskuussa ennen kansallisten sarjojen alkua. Ensimm\xc3\xa4isen kauden lopputurnaus pelattiin It\xc3\xa4vallan Salzburgissa. Vuonna 2011 turnaus laajennettiin 24 joukkueeseen. T\xc3\xa4st\xc3\xa4 vuodesta l\xc3\xa4htien joukkueet jaettiin Etel\xc3\xa4-, Pohjois-, It\xc3\xa4- ja L\xc3\xa4nsilohkoihin ja pudotuspelit pelattiin joulukuussa. Vuonna 2012 European Trophy laajennettiin 32 joukkueeseen.'